Nebahat Çehreová

Nebahat Çehreová (rod. Hilal Nebahat Çehreová; * 15. marec 1944, Samsun, Turecko) je turecká herečka, modelka a speváčka, ktorá bola zvolená ako Miss Turecka 1960. Je známa hlavne svojou rolou Ayşe Hafsa Sultán v historickom seriáli Sultán (Muhteşem Yüzyıl; 2011 – 2014).

Ako Miss Turecka reprezentovala Turecko na Miss World 1960 v Londýne. Okrem iného tiež reprezentovala Turecko na Miss Universe 1965, ktoré sa konalo 24. júla 1965 v Miami Beach.

Mladosť a rodina 
Celým menom Hilal Nebahat Çehre sa narodila 15. marca 1944 v Samsune, v meste pri Čiernom mori na severe Turecka. Má gruzínskych a lazských predkov. Jej otec İzzet Çehre bol právnik a jej matka Müzeyyen Çehreová bola ženou v domácnosti. Po tom, čo jej otec zomrel, sa ona a jej rodina presťahovala zo Samsunu do najväčšieho mesta Turecka, do Istanbulu. Vtedy bolo Nebahat len 5 rokov. V Istanbule sa jej ovdovelá matka znovu vydala za sudcu, s ktorým sa potom v roku 1956 rozviedla. Po tretie sa vydala na začiatku 60. rokov za novinára Cahita Poyraza. S tým mala potom ďalšie deti a z Nebahat sa stalo malé hanblivé dievča a uzatvárala sa do seba. Aj napriek tomu, že prišla tak skoro o otca, súhlasila s tým, že sa jej matka znovu vydala; brala to ako náhradu za otca, ktorý jej veľmi chýbal. Študovala na školách Fatih Kız Orta Okulu a Fatih Akşam Kız Sanat Okulu.

Nebahat mala staršieho nevlastného brata, menom Nail Çehre (bol zo vzťahu jej matky, ktorý mala pred prvým manželstvom; neskôr bol adoptovaný jej otcom). Tiež mala mladšieho brata menom Orhan Çehre a mladšieho nevlastného brata Tayyar Yıldız, z druhého manželstva jej matky.

Filmografia

Filmy

Televízia 

Turecké televízne herečky
Turecké filmové herečky